****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

KedY sa deti vrátia . . . ? A my s  nimi do lavíc ? ? ?

Otázka ktorá rezonuje a svojim spôsobom traumatizuje nie jednu rodinu, ale skoro celú spoločnosť. Prežívame náročný čas a je správne sa zamýšľať nad tým, čo je pre deti prirodzené pre vzdelávanie sa po nie iba intelektuálnej stránke. Byť pravidelne v kolektíve svojich rovesníkov, byť na inom mieste ako na tom, kde trávia väčšinu času a mať pred sebou dobrých učiteľov a učiteľky. Vrátiť deti do škôl ! S touto domácou úlohou sa už dlho borí nie iba minister školstva. Nad tým sa zamýšľajú všetci, ktorým na deťoch a ich dobrom raste naozaj záleží. Pani prezidentka to tento týždeň povedala veľmi múdro, veď sama je aj matkou. Vyjadrila oprávnenú obavu, že každý jeden deň, ktorý dieťa v škole vynechá sa negatívne prejaví na jeho vzdelaní. Rovnako tak mu však nedostatok sociálnych interakcií s rovesníkmi poškodí aj psychicky, emocionálne. Správne, súhlasím, je to tak 100 % ! Nezabúdajme však pri tomto všetkom strachu a chaose dnešnej doby, že nositeľom intelektu aj emócií je predovšetkým a vždy ľudská duša. A duša potrebuje predovšetkým Boha. Samozrejme nie iba online, nie iba pozerať sa - obrázky a teórie! Potrebuje sa s ním osobne stretnúť, zažiť ho, počúvať, dotýkať sa, prijímať ho, nechať sa Ním aj tak zblízka milovať. Duša človeka potrebuje pravidelne dýchať, žiť z modlitby, zo sviatostí, najviac z Eucharistie. Duša aj v tom tele malého či väčšieho školáka sa potrebuje učiť vzťahu. Vzťahu so živým Bohom. Všetci starší máme skúsenosť školy. Tej detskej - inštitucionálnej. Niekedy v spomienkach zaletíme do tých čias ? Je správne, že to želáme dnešnej generácii. Je však správne aj to, ak sa deti vrátia aj do kostolných lavíc a lavičiek, ak sa tam vrátime spolu s nimi aj my dospelí. Deti sú našim obrazom. Deti opakujú po nás. Koľko času sme venovali vzdelávaniu a niektorí to robíme permanentne v škole života. Koľko času venujeme Ježišovej škole. Veď stále platí a bude platiť: Keď je núdza najvyššia, pomoc Božia najbližšia. Nepodceňujme to. Nebazírujme na intelekte a emóciách. Nech nám záleží aj na viere a kresťanských čnostiach. Ježiš je tu pre každého. Čaká nás, má advent, chce sa s nami stretnúť. Doprajme mu toto stretnutie. A doprajme ho aj sebe.

ˇppp

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Advent 2020 : „NESPI ANI TY, ALE PRÍĎ NA RORÁTY ! ! !“ Týmto sloganom pozývame všetkých, ktorí chcú a môžu, na ranné putovanie so zasvietenými lampášmi na rorátne sv. omše. Zapálené lampáše môžete položiť pred oltár, alebo k lavici Deti, aj keby nemali vlastný lampášik – im určite žiari srdce aj oči, nech sa po sv. omši zastavia a zapíšu v sakristii.
* Prikázaný sviatok: V utorok 8.12. je cirkevne prikázaný sviatok Nepoškvrneného Počatia Preblahoslavenej Panny Márie. Zasväťme tento deň zdržiavaním sa ťažších fyzických prác a účasťou na celej sv. omši. Kto chce cestu si nájde...
* Rodičia tretiakov: Zastavte sa osobne za p. farárom pre časopis Rebrik, ktoré z vašich detí odoberá. Ďakujem.
* Vianočná Sviatosť zmierenia: Vzhľadom k pretrvávajúcej epidemiologickej situácii je spoločná hromadná sv. spoveď zakázaná ! ! ! Vezmite to prosíme na vedomie a zariaďte sa podľa toho už počas mesiaca. Dajte prosím vedieť aj všetkým občasným návštevníkom našich kostolov. Aby ste neboli nemilo zaskočení, že Vám niekto vzal, či neumožnil Váš dlhoročný zvyk. Asi už ozaj dozrel čas posunúť sa vyššie aj ďalej v duchovnom živote a hlavne hlbšie do vlastného srdca. Kto chce hľadá spôsoby. Obaja sme s p. kaplánom k dispozícii celý advent. Stačí sa len ozvať, prísť, dohodnúť sa a dobre sa pripraviť. Časy tohto týždňového spovedania je v tabuľke na 3. str. Hlasu. Prosím neodkladajte na koniec adventu !!!
* Adorácia: Poklona pred Oltárnou Sviatosťou bude v utorok hodinu pred sv. omšou na Zlatej Bani, v stredu hodinu pred sv. omšou v Žehni, v piatok hodinu pred sv. omšou v Kokošovciach a v sobotu hodinu pred sv. omšou v Dulovej Vsi.
* Sv. prijímanie na ruku: Veľmi pekne prosíme a žiadame skupinu našich veriacich aby pri prijímaní Pána Ježiša na ruku mali vždy tú druhú podloženú pod ňou *(kvázi paténa)* aby už pred samotným sv. prijímaním mali zložené rúško dole z tváre a prijímali Telo Kristovo pred kňazom, alebo ustúpený vedľa čelom k oltáru a nie cestou na svoje miesto, resp. chrbtom k oltáru ! ! Zachovajme dôstojnosť a odstup
* Poplatky:S úctou a dôverou prosíme našich veriacich, aby si nezabudli uhradiť poplatky za cirkevné služby u kurátorov podľa doterajšieho zvyku. *Pán Boh zaplať.*
* Nie iba mladým:Jedinečný večer plný filmového zážitku a hudobného programu ONLINE tento týždeň 11. A 12. dec. od 20 h. na TOUR.GODZONE.SK
* Prosba:Kto má možnosť si vytlačiť doma Hlas – farský list, nech tak urobí pre seba resp. najbližších. Z kostola nech si ho berú iba tí, ktorí takú možnosť nemajú.
* Úmysel apoštolátu modlitby na december: Aby sme svoj osobný vzťah k Ježišovi posilňovali Božím Slovom a životom modlitby. Aby rodičia a starí rodičia trpezlivo odovzdávali vieru mladším generáciám.

*Požehnaný adventný čas Vám vyprosujú a žehnajú + kaplán Štefan a farár Ľubik***Rímskokatolícka cirkev, farnosť Narodenia sv. Jána Krstiteľa**KOKOŠOVCE - Program bohoslužieb2.ADVENTNÝ TÝŽDEŇ(7.12.2020 – 13.12.2020)

|  |  |  |  |  |  |
| --- | --- | --- | --- | --- | --- |
| 7.12. | PO | *Sv. Ambróza, biskupa a učiteľa Cirkvi, Spomienka* | KOKOŠOVCE | 6.00 | Za pobirmovaných |
| Dulova Ves | 6.00 | Za 8 obetí výbuchu na Mukačevskej č. 7 Prešov |
| 8.12. | UT | *Nepoškvrnené Počatie Panny Márie, Slávnosť* | Dulova Ves*Sv. spoveď 7.30* | 8.00 | *Sv. omša pre seniorov nad 65 r.* |
| 18.00 | Vlastný úmysel |
| KOKOŠOVCE*Sv. spoveď 7.30* | 8.00 | *Sv. omša pre seniorov nad 65 r.* |
| 18.00 | Za Boží ľud farnosti |
| Zlatá Baňa*Sv. spoveď 16.30* | 17.00 | ZBP Lukáš a Natália |
| Žehňa*Sv. spoveď 16.30* | 17.00 | Za účinkujúcich v mariánskej akadémii *č.118* |
| Lesíček | 17.00 | *Sv. liturgia* |
| 9.12. | STR | *Streda**po 2. adventnej nedeli* | Zlatá Baňa*Sv. spoveď 17.30* | 18.00 | + Mária + Jozef a ost. r. Matvejovej *č.67* |
| Žehňa*Sv. spoveď 17.30* | 18.00 | ZBP Marek s rodinou |
| 10.12 | ŠT | *Štvrtok**po 2. adventnej nedeli* | Dulova Ves | 6.00  | +Anton + Dorota + Anton a ost. r. Repkovej *č.113* |
| KOKOŠOVCE | 6.00  | + r. Vojtkovej + r. Kmecovej *č.52* |
| 11.12 | PIA | *Piatok**po 2. adventnej nedeli* | Dulova Ves*Sv. spoveď 17.30* | 18.00  | Vlastný úmysel |
| KOKOŠOVCE*Sv. spoveď 17.30* | 18.00 | + Ján Hirka – *výročná* *Abr. 13* |
| 12.12 | SO | *Sobota* *po 2. adventnej nedeli* | KOKOŠOVCE | 6.00  | Na úmysel ordinára |
| *S nedeľnou platnosťou* | KOKOŠOVCE*Sv. spoveď 17.30*  | 18.00 | ZBP Agnesa, Antona detí s rodinami *Abr. 7* |
| Dulova Ves*Sv. spoveď 17.30* | 18.00 | Za pobirmovaných |
| 13.12 | NE | *3. adventná nedeľa*  | Dulova Ves | 8.30  | ZBP Margita a  r. Uhrinova a Džobanikova *č.141* |
| KOKOŠOVCE | 7.30  | *Sv. omša pre seniorov nad 65 r.* |
| 10.30 | ZBP r. Petrušova, Kimákova, Lacova, Vľaskova, Imrichova, Sedláčkova *č.37* |
| Zlatá Baňa | 9.00  | Za Ružencové bratstvo |
| Žehňa | 10.00 | Na úmysel ordinára |
| Lesíček | 8.00 | *Sv. liturgia* |

*Z košickej seminárnej pošty. . . dokončenie listu nášho bohoslovca* Pochválený buď Ježiš Kristus, milí farníci, Denne sa usilujem žiť všednú svätosť, nie niečo, čo nedokážem. Pán nás posilňuje naozaj až do konca, nielen v čase, keď my sme k nemu pozorní, nie iba keď sa snažíme konať dobro. Neopúšťa nás. Čaká. Obzrime sa okolo seba, kde všade je. Obnovujem si stále myšlienku neuzavrieť Boha len do chrámu, nevymedziť mu iba tento priestor, lebo je aj tam, kde my možno nechceme. Mlčanie Otca neznamená, že pri mne nie je. Neutekám hneď, keď nič nepočujem, čakám do poslednej chvíle.  Sme chvíľkoví. Žijeme chvíľku. Priblížili sme sa k posudzovaniu iných už za meškanie 5 minút na nejakú akciu. Boh od nás žiada v každej sekunde, pracovať, plniť Jeho plán, našimi čnosťami. Bratia a sestry, viem, žijeme v náročnej dobe očakávania. Kedy sa ohlási koniec pandémie ??? Kedy už príde dovolenka ??? Čakanie na výplatu, koniec týždňa, nudné čakanie v strachu na koniec života ??? Predbehne nás Ježiš svojím neohláseným príchodom ??? Alebo prídeme k nemu uzmierení na smrteľnej posteli ??? Tak či onak príde a ja chcem byť na tento jeho príchod dobre pripravený.  Celá Cirkev, je ponorená do očakávania narodenia nášho Kráľa. Jeho Matka Panna Mária nám ho dáva celého. Učme sa z jej obety, prijímajme jej Syna do náručia. Oni sú tu pre nás. Cez náručie milujúcich rodičov Márie a Jozefa až po obraz umučeného Ježiša. Ubolená Matka odovzdáva telo Syna. Priniesla obetu. Vedela odovzdať aj telo ľudským hriechom zraneného Spasiteľa. Darovala všetko. Vždy je tu šanca, učí nás to aj evanjelium podľa Matúša 18,21 - 22, kde sa dostávame k číslu 77. Určite to už viete. Áno, najčastejšie slovo, ktoré sa opakuje po zranení blížneho je „prepáč“. Toho, ku ktorému smeruje moje prepáč počas adorácie, modlitby pred bohostánkom, tak Toho istého stretávam aj v blížnom. A Ten istý mi odpúšťa nie sedem ráz ale sedemdesiatsedem ráz. Ďakujem Vám za vaše modlitby. S prianím pokoja, dobrej prípravy na príchod Pána a povzbudením budovať vzťah: Ja a Boh, Ja a blížny. Modlím sa za správne využitie času, aby sme nemuseli nudne a v strachu čakať na blížiaci sa koniec. Advent je presýtený jemnosťou, zmäkčuje srdcia, a z takého srdca nech smeruje odpustenie, aby prameň vody od Ježiša prúdil cez nás a našu osobnú zmenu až k večnému životu.  *S pozdravom Šimon Jurčišin* *Advent – Prísť..., čakať..., návrat... !!!* |